Mestské zastupiteľstvo v Košiciach uznesením č. 1014/2009 prijatým na svojom XXX. rokovaní dňa 15. decembra 2009 podľa § 6 zákona č. 369/1990 Zb. o obecnom zriadení v znení neskorších predpisov a zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov ustanovuje:

Čl. I

     Všeobecne záväzné nariadenie mesta Košice č. 99 o nakladaní s komunálnymi odpadmi a drobnými stavebnými odpadmi na území mesta Košice (nariadenie o komunálnych odpadoch) prijaté uznesením Mestského zastupiteľstva v Košiciach č. 358/2007 v znení uznesenia Mestského zastupiteľstva v Košiciach č. 497/2008 sa mení nasledovne:

     1. § 4 ods. 2 znie:
     „(2) Z komunálneho odpadu podľa odseku 1 sa separujú jednotlivé zložky priamo na určených stanovištiach, osobitne papier, plast, kov a sklo.“

     2. V § 9 ods. 3 sa vypúšťajú slová „od 6.00 hod. do 7.00 hod. a“.

Čl. II
   
     Primátor mesta Košice sa splnomocňuje, aby vyhlásil úplné znenie Všeobecne záväzného nariadenia mesta Košice č. 99 o nakladaní s komunálnymi odpadmi a drobnými stavebnými odpadmi na území mesta Košice (nariadenie o komunálnych odpadoch) schváleného uznesením Mestského zastupiteľstva v Košiciach č. 358/2007 v znení uznesenia Mestského zastupiteľstva v Košiciach č. 497/2008 a tohto uznesenia.

Čl. III
Účinnosť 

Tieto zmeny nadobúdajú účinnosť 1. januára 2010.

                                                                                   Ing. František    K n a p í k 
                                                                                        primátor mesta Košice 

Zverejnené: 17. 12. 2009